jkorsvik/nowiki_second_scrape_merged huggingface dataset:
Föroya Bjór

Föroya Bjór er et bryggeri i Klaksvík på Færøyene. Bryggeriet produserer øl og brus. Det har også et brennevinsdestilleri. Föroya Bjór er organisert som et familieeid aksjeselskap.


== Historie ==
Bryggeriet ble etablert i 1888 av Símun F. Hansen, på folkemunne kalt Símun í Vági. Han hadde gått i lære som baker i Danmark, hvor han også lærte å brygge øl. Föroya Bjór ble Færøyenes andre bryggeri, etter Restorffs Bryggjarí i Tórshavn. Bryggeriet har siden vært i Waag-familiens eie.Bryggeriet klarte seg gjennom forbudstiden på Færøyene ved å produsere lettøl og brus. Grunnleggerens sønn, Einar Waag, var utdannet bryggerimester og utvidet virksomheten.Da Restorffs Bryggjarí gikk konkurs i 2007, kjøpte Föroya Bjór rettighetene til en del av deres produkter.I 2009 begynte bryggeriet å eksportere til Island. Det driver også en viss eksport til Danmark og Norge.


== Produkter ==
Veðrur, klasse 1, pilsner (4,6 vol.%). Pilsner, moderat humlesmak.
Classic, klasse 1, pilsner (6 vol.%). Mørkt øl, smak av malt og humle.
Gull (Export), klasse 2, (5,8 vol.%). Sterkøl, kraftig smak av humle og malt.
Sluppöl, klasse 2 (5,8 vol.%). Mørkt øl, kraftig humlesmak.
Black Sheep, klasse 2 (5,8 vol.%). Mørkt sterkøl, brygget av malt og humle.
Green Islands Stout, klasse 2 (5,8 vol.%). Mørkt øl, smak av brent malt og litt humle.
Green Islands Special, klasse 2 (5,8 vol.%). Mørkt, belgisk ale.
Jólabryggj, klasse 2 (5,8 vol.%).
Páskabryggj, klasse 2 (5,8 vol.%).
Rockall Brown Ale (5,8 vol.%). Mørkt, ravfarvet øl, maltblanding.
Sct. Brigid Ale, klasse 1 (4,6 vol.%). Irskinspirert ale.
Sct. Brigid Boheme, klasse 1. En tsjekkiskinspirert pilsner.
Sct. Brigid Blond, klasse 2. En belgiskinspirert, ufiltrert, fruktig ale.
Sct. Brigid IPA. En mild India Pale Ale.
Ljóst Pilsnar (2,7 vol.%). Lett pilsner.
Maltöl. Søtt, ristet, maltet lettøl.
Jólaöl, ½ litersflaske. Ekstra søtt, leskende maltøl.
X-mas 1888 (5,8 vol.%). Spesielt julebrygg.


== Referanser ==


== Eksterne lenker ==
Offisielt nettsted 
(en) Föroya Bjór – kategori av bilder, video eller lyd på Commons 
(en) Föroya Bjór – galleri av bilder, video eller lyd på Commons
Rory Thost

Rory Thost (født 18. november 1991) er en amerikansk skuespiller som spilte rollen som Bradley Benjamin Farmer i The Disney Channels TV-show Phil of the Future.
Han spilte også Peppermint Patty i He's A Bully, Charlie Brown. I Robot Chicken-episoden «Vegetable Funfest» spilte han Charlie Brown og Linus Van Pelt. Han spilte senere «Young Carter» i A Cinderella Story.


== Eksterne lenker ==
(en) Rory Thost på Internet Movie Database 
(en) Rory Thost hos The Movie Database
Arkeologiåret 1963

Arkeologiåret 1963 er en oversikt over blant annet utgravninger, fødte og avdøde personer med tilknytning til arkeologi i 1963.


== Utgravninger ==
Utgravninger av Eshmuntempelet ledet av Maurice Dunand begynner (fortsetter til 1970-årene).
Utgravninger av Masada ledet av Yigael Yadin begynner (fortsetter til 1965).


== Publiseringer ==
Kenneth Hudson - Industrial Archaeology: an introduction.


== Funn ==
Krigeren fra Hirschlanden.
Hal Ball finner Mayafunnsted i Altun Ha fra luften.
Neolittisk funnsted i Göbekli Tepe.
Ferribybåt 3.


== Andre hendelser ==
1. april – En kartlegging av industrielle monumenter for Ministry of Public Building and Works (Storbritannia) starter, ledet av Rex Wailes.
Lascaux-hulene stenges for publikum. Malt ca. 15 000 f.Kr. – 13 000 f.Kr. Oppdaget i 1940.
Den første fylkesarkeolog (county) blir utnevnt i England: B.J.N. (Ben) Edwards i Lancashire.


== Fødsler ==


== Dødsfall ==
22. februar – Gian Piero Bognetti, italiensk historiker, akademiker og arkeolog (født 1902)
7. april – Amedeo Maiuri, italiensk arkeolog (født 1886)
11. juni –
Alfred V. Kidder, amerikansk arkeolog (Mesoamerika) (født 1885)
Friedrich Wagner, tysk klassisk arkeolog (født 1887)
23. juni – Frans Blom, dansk oppdager og arkeolog (Maya) (født 1893)
12. juli – Ciro Cafforio, italiensk journalist og arkeolog (født 1887)
9. oktober – Renato Bartoccini, italiensk arkeolog (født 1893)
13. november – Margaret Murray, britisk egyptolog og antropolog (født 1863)
13. desember – Josef Keil, østerriksk historiker, epigrafiker og arkeolog (født 1878)
19. desember – Alan Gardiner, engelsk egyptolog (født 1879)
Winifred Lamb, britisk kunsthistoriker, arkeolog, og museumskurator (født 1894)
		


== Referanser ==
HTC Canary

HTC Canary er en Windows Smartphone-basert mobiltelefon (smartphone) som ble produsert av HTC. Den ble lansert høsten 2002. 
Den er også solgt som bl.a. Dopod 515, Orange SPV og Qtek 6080.


== Spesifikasjoner ==
Skjermoppløsning: 176 x 220
Kamera: Nei, men kan plugges i
132 MHz prosessor
Standbytid: 70-100 timer
Taletid: 3-5 timer
RAM: 16 MB
ROM: 32 MB
SD og MMC minnekort
Operativsystem: Windows Smartphone 2002
GPRS, WAP
Infrarød port
Størrelse: 115 mm (h), 46 mm (b) 22 mm (d)
Vekt: 127 g med batteri


== Eksterne lenker ==
Smartphone History - HTC Canary
Stacy Westfall

Stacy Westfall er en profesjonell hestetrener. Hun var den første kvinnelige utøveren som deltok i og vant Road to the Horse-konkurransen.
I 2006 vant hun den prestisjefylte Quarter Horse Congress Free Style Reining mens hun red på den svarte Whizards Baby Doll både med og uten sadel. Da en video av rideturen ble postet på nettstedet hennes i februar 2008, ble det fort en 'viral'video, som fikk oppmerksomhet blant annet på Ellen DeGeneres talkshow. Westfall ble intervjuet på The Ellen DeGeneres Show den 14. mars 2008.


== Eksterne lenker ==
Offisielt nettsted 
Video av 2006 Congress Free Style Reining-turen
Louisiana kunstmuseum

Louisiana – museum for moderne kunst er et dansk museum for moderne kunst og ble innviet i Humlebæk 14. august 1958. Louisiana er ikke bare en samling av samtidskunst, men også et samspill mellom kunst, arkitektur og landskap. Med sine 592 000 årlige besøkende i henhold til tall fra 2012, er det et av Danmarks mest besøkte museer og blant de ti mest besøkte turistattraksjoner.


== Historie ==
Museet ble grunnlagt i 1958 av Knud W. Jensen, som ervervet villaen med det formål å etablere et museum for moderne kunst. Jensen var også museets direktør fram til sin død i 2000. Helt fra begynnelsen var det Jensens visjon å skape et museum med sjel og hvor kunsten skulle komme publikum i møte, ikke høystemt, men som noe som kommuniserte direkte med beskueren. Han understreket det betydningsfulle i behovet med «supplerende innhold» som kunne medvirke til å levendegjøre og berike miljøet.Louisiana fikk sitt navn av hoffjegermester Alexander Brun. Han oppførte villaen i 1855. Den utgjør fremdeles hovedinngangen på museet, som har blitt utvidet flere ganger. Villaens navn er sannsynligvis inspirert av de i alt tre kvinner han rakk å gifte seg med – de het alle Louise! Knud W. Jensen valgte å beholde navnet fra dets landsted.


== Samlingen ==

Museets samling var opprinnelig overveiende dansk modernisme, men har siden blitt utvidet til moderne internasjonal kunst med kunstnere som Jean Arp, Max Ernst, Pablo Picasso og Andy Warhol. Samlingen teller over 3 500 verker. De omhandler tiden fra 1945 og fram til i dag. Samlingen inneholder stort sett alle sjangre, men hovedvekten er på maleri og skulptur. Foruten de nevnte finnes også Alberto Giacometti, Jean Dubuffet, Yves Klein, Andy Warhol, Robert Rauschenberg, Henry Moore, Asger Jorn, George Baselitz, Sigmar Polke, Anselm Kiefer og Per Kirkeby.
Det er årlig mellom fire og seks større utstillinger av moderne og samtidig kunst. Av andre aktiviteter kan nevnes film, konserter, barnehus, kafé og  museumsbutikk med kunstbøker, grafikk, plakater og design.


== Drift ==
Som privat statsanerkjent museum er Louisiana underlagt museumsloven. Museet mottar ca. 1/3 driftsstøtte fra Kulturministeriet og Kulturstyrelsen. Resten av inntektene kommer fra billettsalg og sponsorer. Som privat museum mottager Louisiana ingen offentlig støtte til å anskaffe seg kunstverker til samlingen.
Museets ledelse er som følgende:

1958 – 1991 Knud W. Jensen (museets stifter, død desember 2000.)
1991 – 1995 Steingrim Laursen
1995 – 1998 Lars Nittve
1998 – 2000 Steingrim Laursen
2000 – fortsatt Poul Erik Tøjner 


== Referanser ==


== Eksterne lenker ==
(da) Offisielt nettsted 
(en) Offisielt nettsted 
(en) Louisiana Museum of Modern Art – kategori av bilder, video eller lyd på Commons 
Kort om bygningens arkitektur
Baard Andreassen

Baard Andreassen (født 1964 på Andøya) er en norsk countrysanger og gitarist. Han registrert bandnavnet Western Comfort i 1989 
og bruker det fremdeles i enkelte sammenhenger. Opptrer mye som trubadur rundt om i Norge.


== Diskografi ==
Cd`n It Turns Me Inside Out, 2007
Dvd`n Sommarminna 2008


== Referanser ==
Nino Bibbia

Nino Bibbia (født 15. mars 1922 i Bianzone, død 28. mai 2013 i St. Moritz) var en italiensk sportsutøver som deltok i de olympiske vinterleker 1948 i St. Moritz.
Bibbia ble olympisk mester under vinter-OL 1948 i St. Moritz. Han vant konkurransen i skeleton foran John Heaton fra USA og britiske John Crammond. Det var Italias første medalje under et vinter-OL. Bibbia kom på sjetteplass i firerbob og åttende i toerbob.


== OL-medaljer ==
1948  St. Moritz -  Gull i skeleton


== Referanser ==


== Eksterne lenker ==
(en) Nino Bibbia – Olympics.com 
(en) Nino Bibbia – Olympic.org 
(en) Nino Bibbia – Olympedia 
(en) Nino Bibbia – Sports-Reference (OL-resultater – arkivert) 
(it) Nino Bibbia – Italias olympiske komité
Binnenhof

Binnenhof (og Buitenhof) er en gruppe bygninger i det sentrale Haag som utgjør sentrum i nederlandsk politikk. Alt i 1230 fantes det en bygning her. Staten Generaal (Nederlands parlament) har hatt sitt sete på Binnenhof siden 1446.
Kjeledress

En kjeledress, eller overall, er et sammensydd bukse- og bluseplagg av tykt bomullsstoff med lang knapping eller glidelås foran. Kjeledresser blir blant annet brukt som arbeidstøy. 
Kjeledressen oppstod som et beskyttende overtrekksplagg  for maskinister og andre som håndterte kulldrevne fyrkjeler og oljete skipsmotorer. Plagget er fortsatt svært utbredt som ytterplagg ved mer eller mindre skittent eller grovt kroppsarbeid, for eksempel i verksteder, industrien og landbruket.
Den klassiske kjeledressen er blå, mens en i dag kan få den i flere farger og andre tekstiler, avhengig av bruksområde, alt fra engangsutgaver i papir for bruk i laboratorier og under malerarbeid til russedresser med dekor. Forede og brannsikrede kjeledresser, ofte i signaloransje tekstiler, er vanlige i industrien og for kroppsarbeid i kaldt vær.
Kjeledress kan på engelsk kalles boiler suit eller coverall (amerikansk). Overall brukes gjerne om snekkerbukser.


== Liknende plagg ==
Praktiske, slitesterke ytterplagg med bukser og overdel i ett  har lenge også vært vanlig som barnetøy, ikke minst etter at bevernylon kom på markedet i midten av 1970-årene. Slike plagg kalles ofte heldress, parkdress og liknende, og skal beskytte og varme under opphold og lek utendørs. Heldresser er ofte foret innvendig, har hette, reflekser og gummierte eller forsterkede deler for å beskytte mot vann.
Et liknende arbeidsplagg er snekkerbukse, en bukse av grov, slitesterk tekstil med seler, brystklaff og redskapslommer. Slike plagg kan kalles overall på engelsk.
Kjeledress som moteplagg for kvinner er blitt kalt buksedress, og senere kosedress, da gjerne i myk velour eller frotte. Moten oppstod som enkelt unisex-plagg seint på 1960-tallet og var moderne på 1970-tallet.
Sist på 2000-tallet ble en form for kjeledress, kalt one-piece, kosedress, heldress og annet, et moteplagg blant ungdom, som et hjemmeplagg med en bruk som i noen grad tilsvarte bruken av badekåper og slåbroker.
Tidligere var også sammensydde bukser og overdel vanlig som varmt undertøy, på norsk gjerne kalt «kombination». Foruten knapping foran, var plagget utstyrt med knapper og klaff bak slik at en kunne gå på do uten å kle av seg på overkroppen. Kombinasjonen nådde en viss popularitet i de kaldeste områdene av Norge, for eksempel hos foreldre med uteaktive barn eller skogsarbeidere i vinterskog. I Kjell Aukrusts barndomserindringer har han tegnet slike plagg.
Andre store, beskyttende arbeidsplagg er ermeforkle og lagerfrakk.


== Eksterne lenker ==
(en) Boilersuits – kategori av bilder, video eller lyd på Commons 
«DigitaltMuseum: Søk:  'kjeledress'». DigitaltMuseum. Besøkt 21. mai 2012.
Arkeologiåret 1964

Arkeologiåret 1964 er en oversikt over blant annet utgravninger, fødte og avdøde personer med tilknytning til arkeologi i 1964.


== Utgravninger ==
Harvard Universitys Seibal-prosjekt begynner under ledelse av Gordon R. Willey og A. Ledyard Smith.
Et-Tell under ledelse av Joseph Callaway begynner (fortsetter til og med 1970).
Snaketown av Emil Haury, med assistanse fra E.B. Sayles, Erik K. Reed, og Irwin og Julian Hayden.
University of Rome La Sapienzas Ebla-utgravninger under ledelse av Paolo Matthiae begynner.


== Publiseringer ==
Bind 1 av katalogisering av vaser i norske private og offentlige samlinger utgis. Det er skrevet av Axel Seeberg og Sverre Marstrander (Corpus vasorum antiquorum).


== Funn ==
Atleta di Fano i sjøen utenfor Fano.
Den andre skatten av Qabalaskattene i Aserbajdsjan.
Hartford depotfunn (antatt nedgravd ca. 1505)


== Andre henvendelser ==
Prosjektet med å flytte templene i Abu Simbel for å hindre at de blir stående under vann av Aswandammen begynner


== Fødsler ==
2. januar – Dominic Montserrat, britisk egyptolog og papyrolog (død 2004)
20. januar – Elena Fontanella, italiensk arkeolog og journalist
18. oktober – Håkon Ingvaldsen, norsk klassisk arkeolog
10. desember – Ingrid Fuglestvedt, norsk arkeolog


== Dødsfall ==
22. januar – Giuseppe Ricciotti, italiensk presbyter, bibelforsker og arkeolog (født 1890)
25. februar – Leonard Hussey, engelsk meteorolog, arkeolog, oppdagelsesreisende og kirurg (født 1891)
30. mars – Guido Sutermeister, italiensk arkeolog og ingeniør (født 1883)
1. april – Salvatore Aurigemma, italiensk arkeolog og epigrafiker (født 1885)
14. april – Karl Esaias Sahlström, svensk geolog og arkeolog (født 1884)
29. juni – Hanna Rydh, svensk arkeolog og politiker (født 1891)
17. juli – Maurice Glaize, fransk arkitekt og arkeolog, konservator ved Angkor (født 1886)
3. oktober – Erich Friedrich Schmidt, arkeolog fra USA av tysk avstamming (født 1897)
19. november – Gerhard Bersu, tysk arkeolog (født 1889)
15. desember – Fernand De Visscher, belgisk jurist og arkeolog (født 1885)
Alfred Duggan, engelsk historiker, arkeolog og forfatter (født 1903)
		
		


== Referanser ==
Francis Tyler

Francis William «Frank» Tyler (født 11. desember 1904, død 11. april 1956) var en amerikansk bobkjører som deltok i de olympiske leker 1936 i Garmisch-Partenkirchen og 1948 i St. Moritz
Tyler ble olympisk mester i bobsleigh under Vinter-OL 1948 i St. Moritz. Han var med på det amerikanske laget som vant firerbob foran Belgia og et annet amerikansk lag. De andre på laget var Patrick Martin, Edward Rimkus og William D'Amico. Konkurransen ble avviklet 6. og 7. februar 1948.


== OL-medaljer ==
1948  St. Moritz -  Gull i bobsleigh, firerbob  USA


== Eksterne lenker ==
(en) Francis Tyler – Olympedia 
(en) Francis Tyler – Sports-Reference (OL-resultater – arkivert) 
(en) Francis Tyler – databaseOlympics.com (arkivert)
Arkeologiåret 1965

Arkeologiåret 1965 er en oversikt over blant annet utgravninger, fødte og avdøde personer med tilknytning til arkeologi i 1965.


== Utgravninger ==
Starten av et 5 års prosjekt med utgravninger og restaureringer i Altun Ha ledet av David Pendergast ved Royal Ontario Museum.


== Funn ==
Geologen Nikolai Samorukov finner helleristninger på steiner i Kaikuul Bluff ved  Pegtymelelven i Tsjukotka, Russland.


== Priser ==
Carl W. Blegen mottar Gullmedalje for fremragende innsats innen arkeologi av Archaeological Institute of America (AIA).


== Fødsler ==
10. mai – Knut Paasche, norsk arkeolog


== Dødsfall ==
22. april – Sakari Pälsi, finsk forfatter, etnolog og arkeolog (født 1882)
5. oktober – Johannes Brøndsted, dansk arkeolog (født 1890)
23. desember – Carl Marstrander, norsk lingvist, professor i keltiske språk og runeforsker (født 1883)
André Godard, fransk arkeolog og arkitekt (født 1881)
Patrick Martin

Partick Henry «Pat» Martin (født 19. august 1923, død 21. april 1987) var en amerikansk bobkjører som deltok i de olympiske leker 1948 i St. Moritz og 1952 i Oslo.
Martin ble olympisk mester i bobsleigh under vinter-OL 1948 i St. Moritz. Han var med på det amerikanske laget som vant firerbob foran Belgia og et annet amerikansk lag. De andre på laget var Francis Tyler, Edward Rimkus og William D'Amico. Konkurransen ble avviklet 6. og 7. februar 1948.
Fire år senere, under Vinter-OL 1952 i Oslo, vant han to sølvmedaljer i bobsleigh. Han kom på andreplass i både toer- og firerbob. 


== OL-medaljer ==
1948  St. Moritz -  Gull i bobsleigh, firerbob  USA
1952  Oslo -  Sølv i bobsleigh, toerbob  USA
1952  Oslo -  Sølv i bobsleigh, firerbob  USA


== Eksterne lenker ==
(en) Patrick Martin – Olympics.com 
(en) Patrick Martin – Olympic.org 
(en) Patrick Martin – Olympedia 
(en) Patrick Martin – Sports-Reference (OL-resultater – arkivert) 
(en) Patrick Martin – databaseOlympics.com (arkivert) 
(en) Patrick Martin – TheSports.org
Edward Rimkus

Edward William «Ed» Rimkus (født 10. august 1913 i Schenectady i New York i USA, død 17. mai 1999 i Los Angeles, California) var en amerikansk bobkjører som deltok i de olympiske leker 1948 i St. Moritz.
Rimkus ble olympisk mester i bobsleigh under vinter-OL 1948 i St. Moritz. Han var med på det amerikanske laget som vant firerbob foran Belgia og et annet amerikansk lag. De andre på laget var Patrick Martin, Francis Tyler og William D'Amico. Konkurransen ble avviklet 6. og 7. februar 1948.


== OL-medaljer ==
1948  St. Moritz -  Gull i bobsleigh, firerbob  USA


== Eksterne lenker ==
(en) Edward Rimkus – Olympedia 
(en) Edward Rimkus – Sports-Reference (OL-resultater – arkivert) 
(en) Edward Rimkus – databaseOlympics.com (arkivert)
Sverre Vaule

Sverre Vaule (født 13. september 1917, død 18. juli 1996) var en norsk gårdbruker, entreprenør og politiker (Sp). 


== Liv og virke ==
Vaule kom opprinnelig fra Bjerkereim i Rogaland. Han gikk på landbruksskolen på Storhove 1936–1938, og i 1942 kjøpte han gården Karlstad øverst i Øverbygda i Biri. Like etter andre verdenskrig kjøpte han sin første maskin og startet selskapet Opplandske Maskinplanering sammen med broren Arne. Sverre Vaule var med på starte Maskinentreprenørenes forbund (MEF) i 1948, der han senere kom til å bli formann i to perioder.Vaule var Senterungdommens første leder. Vaule ble valgt til leder etter at Senterpartiets generalsekretær, Einar Hovdhaugen fra Venabygd i Oppland, i et par år hadde arbeidet med å opprette Bondepartiets Ungdomsgrupper rundt omkring i landet. Vaule ble i det konstituerende møtet i Ingeniørenes Hus i Oslo den 14. mars 1949 valgt med 17 stemmer, mot 16 stemmer som ble avgitt for Per Borten.
Vaule var vararepresentant til Stortinget for Oppland Senterparti fra 1958 til 1961. Han ble valgt inn i det første kommunestyre og formannskap i den nye Gjøvik kommune i 1964, og var i mange år medlem av en rekke tunge kommunale utvalg. Han var også formann i Gjøvik Senterparti.


== Referanser ==


== Eksterne lenker ==
(no) Sverre Vaule hos Stortinget 
(no) Sverre Vaule hos Norsk senter for forskningsdata
William D’Amico

William John «Bill» D'Amico (født 3. oktober 1910, død 30. oktober 1984) var en amerikansk bobkjører som deltok i de olympiske leker 1948 i St. Moritz.
D'Amico ble olympisk mester i bobsleigh under vinter-OL 1948 i St. Moritz. Han var med på det amerikanske laget som vant firerbob foran Belgia og et annet amerikansk lag. De andre på laget var Patrick Martin, Francis Tyler og Edward Rimkus. Konkurransen ble avviklet 6. og 7. februar 1948.


== OL-medaljer ==
1948  St. Moritz -  Gull i bobsleigh, firerbob  USA


== Eksterne lenker ==
(en) William D'Amico – Olympics.com 
(en) William D'Amico – Olympic.org 
(en) William D'Amico – Olympedia 
(en) William D'Amico – Sports-Reference (OL-resultater – arkivert) 
(en) William D'Amico – TheSports.org
Arkeologiåret 1966

Arkeologiåret 1966 er en oversikt over blant annet utgravninger, fødte og avdøde personer med tilknytning til arkeologi i 1966.


== Utgravninger ==
Mayafunnsted i Chinkultic av Stephan F. de Borhegyi fra Public Museum of Milwaukee, Wisconsin.
Oddmund Farbregd åpner en rekke utgravninger i Vangfeltet i Oppdal.


== Funn ==
Den tredje skatten blant Qabalaskattene.
Under pågående utgravninger ved funnstedet for pekingmannen i Zhoukoudian, Kina graves det opp en menneskelig jeksel og to skallefragmenter.
Egernsund-prammen fra tidlig middelalder blir funnet ved Egernsund, Danmark.


== Priser ==
Hetty Goldman mottar Gullmedalje for fremragende innsats innen arkeologi av Archaeological Institute of America (AIA).


== Fødsler ==
Heather Burke, australsk arkeolog innen historisk arkeologi


== Dødsfall ==
21. mai – David Beck, liechtensteinsk arkeolog og hjemstedsforsker (født 1893)
5. juni – Natacha Rambova, manusforfatter, dramatiker og egyptolog fra USA (født 1897)
19. juni – Pierre Montet, fransk egyptolog (født 1885)
8. juli – Samson Eitrem, norsk klassisk filolog og papyrolog (93, født 1872)


== Referanser ==
Arkeologiåret 1967

Arkeologiåret 1967 er en oversikt over blant annet utgravninger, fødte og avdøde personer med tilknytning til arkeologi i 1967.


== Utgravninger ==
Bjørn Myhre begynner utgravningene ved Jernaldergården på Ullandhaug i Stavanger.


== Funn ==
Funnstedet Dholavira oppdages av Shri Jagatpati Joshi.
Akrotiri (Santorini) blir oppdaget.


== Fødsler ==
5. april – Peter James Brand, canadisk egyptolog
7. mai – Balbina Bäbler, sveitsisk klassisk arkeolog
Terje Gansum, norsk arkeolog


== Dødsfall ==
14. mars – Therkel Mathiassen, dansk arkeolog og eskimolog (født 1892)
28. juli – Annibale Evaristo Breccia, italiensk egyptolog (født 1876)
24. august – Hermann Grapow, tysk egyptolog (født 1885)
Jan Greve Thaulow Petersen, norsk arkeolog (født 1887)


== Referanser ==
Janez Gorišek

Janez Gorišek (født 13. september 1933 i Ljubljana) er en slovensk ingeniør og tidligere skihopper. Han er mest kjent for at han sammen med broren Lado Gorišek (død 1997) konstruerte skiflygingsbakken Letalnica i Planica, som ble tatt i bruk i 1969. Han har også konstruert flere andre hoppbakker.
Som skihopper deltok han i OL i Cortina d'Ampezzo i 1956, der han ble nest sist av 51 deltakere. Han deltok i universitets-vinterlekene organisert av FISU (en forløper for vinter-Universiaden) i 1953, 1955 og 1957, og tok to gull- og én sølvmedalje.I 1961 ble han uteksaminert som sivilingeniør ved Universitetet i Ljubljana. Etter at den første skiflygingsbakken i Planica siden slutten av 1940-tallet hadde vært for liten til at det kunne settes nye verdensrekorder der, konstruerte ingeniørbrødrene Janez og Lado Gorišek sammen med en gruppe arkitekter en helt ny skiflygingsbakke. Den nye rekordbakken ble åpnet i 1969. Bakken ble i 2004 oppkalt etter de to brødrene og heter i dag offisielt Letalnica bratov Gorišek («Skiflygingsbakken Brødrene Gorišek»).
For arbeidet med skiflygingsbakken i Planica ble Janez og Lado Gorišek i 1969 tildelt Bloudek-prisen, Slovenias høyeste utmerkelse for prestasjoner innen idrett. Prisen er for øvrig oppkalt etter Stanko Bloudek, som på 1930-tallet konstruerte den første skiflygingsbakken i Planica.
Janez Gorišek var rennleder i Planica i 35 år. Sammen med broren konstruerte han Igman-Olympiabakkene ved Sarajevo, som ble brukt under OL i 1984. Han var også involvert i planleggingen av Tyrkias første moderne skihoppanlegg, som ble brukt under vinter-Universiaden i Erzurum i 2011. Janez og sønnen Sebastian Gorišek har laget bakkeprofilen til den ombygde Vikersundbakken, som sto ferdig vinteren 2011.


== Kilder ==
The Slovenia Times: Planica – A place for daring men (6. mars 2009)


== Eksterne lenker ==
(en) Janez Gorišek – Olympics.com 
(en) Janez Gorišek – Olympic.org 
(en) Janez Gorišek – Olympedia 
(en) Janez Gorišek – Sports-Reference (OL-resultater – arkivert) 
(en) Janez Gorišek – TheSports.org